TFG ดีด 3% โบรกชูเป้า 10.73 บ. ลุ้นรายได้ Q1 โตรับราคาหมู-ไก่พุ่งช่วง “ตรุษจีน”
TFG ดีด 3% ลุ้นรายได้ไตรมาส 1/66 โตแกร่ง รับราคาเนื้อสัตว์พุ่งช่วงตรุษจีน โบรกชูราคาเป้าหมาย 10.73 บ. 
TFG ดีด 3% ลุ้นรายได้ไตรมาส 1/66 โตแกร่ง รับราคาเนื้อสัตว์พุ่งช่วงตรุษจีน โบรกชูราคาเป้าหมาย 10.73 บ.
25 ม.ค. 2566

ผู้สื่อข่าวรายงานว่า วันนี้ (25 ม.ค. 66) ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ล่าสุด ณ เวลา 11:50 น. อยู่ที่ระดับ 5.35 บาท บวก 0.15 บาท หรือ 2.88% สูงสุดที่ระดับ 5.40 บาท ต่ำสุดที่ระดับ 5.20 บาท ด้วยมูลค่าการซื้อขาย 28.44 ล้านบาท

โดย บริษัทหลักทรัพย์ เคจีไอ (ประเทศไทย) จำกัด (มหาชน) ระบุว่า ราคาเนื้อสัตว์เพิ่มขึ้นเล็กน้อยในช่วงสองสัปดาห์ที่ผ่านมา ราคาหมูเพิ่มขึ้น 2% เป็น 99.50 บาท/กก. เนื่องจากการบริโภคเพิ่มขึ้นในช่วงตรุษจีน ในขณะที่ราคาไก่ยังทรงตัวอยู่ที่่ 41 บาท/กก.
ทั้งนี้ราคาหมูในประเทศจีน เพิ่มขึ้น 2%เป็น CNY15.5/กก. เพราะได้แรงหนุนจากการบริโภคในช่วงตรุษจีน แต่ราคาหมูในประเทศจีนยังคงผันผวนอยู่ในระดับต่ำกว่าเพราะโควิด-19 ยังคงระบาดในประเทศจีน คาดว่าการที่จีนกลับมาเปิดประเทศจะเป็นผลบวกกับการบริโภคในระยะกลางถึงยาว ดังนั้น ราคาหมูจึงน่าจะฟื้นตัวขึ้นเมื่อสถานการณ์โรคระบาดดีขึ้น
นอกจากนี้ บริษัทหลักทรัพย์ บัวหลวง จํากัด (มหาชน) ระบุว่า หุ้น TFG มีราคาถูกที่สุดของกลุ่มผู้ประกอบการปศุสัตว์ไทย โดยประเมินราคาเป้าหมายพื้นฐานอยู่ที่ 10.73 บาทต่อหุ้น เนื่องจากราคาปศุสัตว์ไทยที่ยังคงยืนในระดับสูง บวกกับวอลุ่มขายที่จะเพิ่มขึ้นจากการขยายกำลังการผลิต ธุรกิจร้านค้าปลีกที่ใกล้ถึงจุดคุ้มทุน และอัตราค่าระวางเรือที่มีแนวโน้มลดลง จึงคาดว่ากำไรในปี 2566 จะยังคงมีแนวโน้มขยายตัวจากปีก่อน